**EELNÕU**

xx.xx.xxxx

**Kalapüügiseaduse muutmise ja** **sellega seonduvalt teiste seaduste muutmise seadus**

# **§ 1. Kalapüügiseaduse muutmine**

Kalapüügiseaduses tehakse järgmised muudatused:

1) paragrahvi 10 lõike 8 punktides 1 ja 3 ning § 15 lõikes 3 asendatakse tekstiosa „artikli 65 lõikes 2“ tekstiosaga „artiklis 65“;

2) paragrahvi 10 lõikes 12 asendatakse tekstiosa „artikli 65 lõige 2“ tekstiosaga „artikkel 65“;

3) paragrahvi 13 tekst muudetakse ja sõnastatakse järgmiselt:

„(1) Kala ja veetaime päritolu peab olema tõendatav.

(2) Kala ja veetaime impordi ja reekspordi korral tõendatakse kala ja veetaime päritolu

nõukogu määruse (EÜ) nr 1005/2008 artiklis 12 sätestatud korras.

(3) Kala ja veetaime päritolu ei pea tõendama füüsilise isiku oma tarbeks ühe ööpäeva jooksul nõukogu määruse (EÜ) nr 1224/2009 artiklis 65 sätestatud koguses ostetud kala või veetaime puhul ja õngepüügil püütud kala puhul.

(4) Nõukogu määruse (EÜ) nr 1224/2009 artikli 68 lõigetes 1 ja 2 sätestatud nõudeid ei kohaldata sama artikli lõikes 6 sätestatud juhul.“;

4) paragrahvi 15 lõike 4 esimeses lauses asendatakse sõna „kokkuostuhinnad“ sõnaga „esmakokkuostuhinnad“;

5) paragrahvi 15 täiendatakse lõikega 5 järgmises sõnastuses:

„(5) Kui kala keskmist esmakokkuostuhinda ei ole käesoleva paragrahvi lõike 4 kohaselt avaldatud, võetakse esmakokkuostuhinna aluseks Euroopa kalandus- ja vesiviljelustoodete turu seirekeskuse platvormi (edaspidi *EUMOFA*) hinnad. Kui asjakohast hinda ei ole EUMOFA platvormil avaldatud, siis võetakse kala esmakokkuostuhinna aluseks rahvusvahelistel turgudel asjaomaste liikide ja püügipiirkondade hinnad.“;

6) paragrahvi 32 lõikest 1 jäetakse välja teine lause;

7) paragrahvi 32 lõike 2 esimeses lauses asendatakse tekstiosa „komisjoni rakendusmäärust (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.04.2011, lk 1–153)“ tekstiosaga „nõukogu määruse (EÜ) nr 1224/2009 artiklites 7 ja 7a sätestatut“;

8) paragrahvi 33 täiendatakse lõikega 7järgmises sõnastuses:

„(7) Nõukogu määruse (EÜ) nr 1224/2009 artikli 39a alusel ja korras võib Keskkonnaamet panna isikule kohustuse paigaldada kalalaevale statsionaarne süsteem mootorivõimsuse pidevaks mõõtmiseks ja registreerimiseks.“;

9) paragrahvi 34 lõike 3 punkt 3 muudetakse ja sõnastatakse järgmiselt:

„3) andmed nõukogu määruse (EÜ) nr 1224/2009 artikli 92 alusel tõsiste rikkumiste eest määratud punktide kohta;“;

10) paragrahvi 34 lõike 4 punkti 1 täiendatakse pärast sõna „esmakokkuostuga“ sõnadega „või kaalumisega“;

11) paragrahvi 34 lõike 4 punktides 1 ja 4 asendatakse tekstiosa „1 ja 3–8“ tekstiosaga „1, 3, 31 ja 5–7“;

12) paragrahvi 34 lõiget 4 täiendatakse punktiga 5 järgmises sõnastuses:

„5) andmed nõukogu määruse (EÜ) nr 1224/2009 artikli 92 alusel tõsiste rikkumiste eest kaptenile või kalurile määratud punktide kohta.“;

13) paragrahvi 36 punktis 7 asendatakse sõnad „GPS- või muu satelliitjälgimissüsteemiga“ sõnaga „laevaseireseadmega“;

14) paragrahvi 38 lõikest 1 jäetakse välja tekstiosa „ja komisjoni rakendusmäärusest (EL) nr 404/2011“;

15) paragrahvi 38 lõiked 3 ja 5 tunnistatakse kehtetuks;

16) paragrahvi 38 lõige 4 muudetakse ja sõnastatakse järgmiselt:

„(4) Registri volitatud töötleja tunnistab kalalaevatunnistuse kehtetuks, kui laeva ei ole kahe järjestikuse aasta jooksul kalapüügiks kasutatud või laev on registrist kustutatud.“;

17) paragrahvi 38 täiendatakse lõikega 41 järgmises sõnastuses:

„(41) Registri volitatud töötleja tunnistab kalalaevatunnistuse kehtetuks nõukogu määruse (EÜ) nr 1224/2009 artikli 92 lõike 6 kolmandas lauses sätestatud juhul.“;

18) paragrahvi 38 lõige 6 muudetakse ja sõnastatakse järgmiselt:

„(6) Registri volitatud töötleja peatab kalalaevatunnistuse kehtivuse, kui laeva ei ole ühe aasta jooksul kalapüügiks kasutatud.“;

19) paragrahvi 38 täiendatakse lõikega 61 järgmises sõnastuses:

„(61) Registri volitatud töötleja peatab kalalaevatunnistuse kehtivuse nõukogu määruse (EÜ) nr 1224/2009 artikli 92 lõikes 6 sätestatud alusel ja korras.“;

20) paragrahvi 38 lõige 7 tunnistatakse kehtetuks;

21) paragrahvi 38 lõige 8 muudetakse ja sõnastatakse järgmiselt:

„(8) Kalalaevatunnistus, mille kehtivus on käesoleva paragrahvi lõikes 6 sätestatud juhul peatatud, hakkab kehtima, kui kalalaevale kalapüügiloa saamise taotlus esitatakse uuesti.“;

22) paragrahvi 39 lõike 4 teises lauses asendatakse sõnad „kahe nädala“ sõnadega „viie tööpäeva“;

23) paragrahvi 41 lõiget 1 täiendatakse teise lausega järgmises sõnastuses:

„Kaluri kalapüügiluba annab õiguse kasutada merel kalapüügiks üksnes loale kantud kalalaeva.“;

24) paragrahvi 41 täiendatakse lõikega 21 järgmises sõnastuses:

„(21) Erandina käesoleva paragrahvi lõikes 1 sätestatust võib merel kalapüügiks kasutada alla kümne meetri pikkust kalalaeva, mis ei ole loale kantud.“;

25) paragrahvi 41 lõike 6 esimeses lauses asendatakse sõnad „kaluri teisega“ sõnadega „kaluri või kalalaeva teisega“;

26) paragrahvi 42 lõikest 6 jäetakse välja tekstiosa „, kehtivuse peatamise“;

27) paragrahvi 43 punkti 1 täiendatakse pärast sõna „kaluril“ sõnadega „või kaptenil“;

28) paragrahvi 43 täiendatakse punktiga 11 järgmises sõnastuses:

„11) loa taotleja või loa taotluses nimetatud kaluri või kapteni suhtes kohaldatakse nõukogu määruse (EÜ) 1224/2009 artikli 92 lõikes 6 sätestatud piiranguid;“;

29) paragrahvi 43 punkt 9 tunnistatakse kehtetuks;

30) paragrahvi 44 pealkirjast jäetakse välja tekstiosa „, peatamine“;

31) paragrahvi 44 lõige 2 tunnistatakse kehtetuks;

32) paragrahvi 44 lõike 3 punkti 1 täiendatakse pärast sõna „kalalaev“ tekstiosaga „, kalur või kapten“;

33) paragrahvi 44 lõike 3 punktis 6 asendatakse tekstiosa „kalalaeva asukoha jälgimist GPS- või muu satelliitjälgimissüsteemi kaudu“ tekstiosaga „käesoleva seaduse § 69 sätestatud nõudeid“;

34) paragrahvi 44 lõike 3 punktid 7 ja 8 ning lõiked 4 ja 5 tunnistatakse kehtetuks;

35) paragrahvi 56 lõike 1 esimeses lauses asendatakse läbivalt sõna „Läänemerel“ sõnaga „merel“;

36) paragrahvi 56 lõikes 1 asendatakse tekstiosa „artikli 105 lõigetes 2 ja 5“ tekstiosaga „artiklis 105“;

37) paragrahvi 61 lõiget 1 täiendatakse pärast sõna „andmed“ tekstiosaga „,, millega on võimalik tõendada kala ja veetaime päritolu“;

38) paragrahvi 61 lõige 2 muudetakse ja sõnastatakse järgmiselt:

„(2) Valdkonna eest vastutav minister võib määrusega kehtestada nõude esitada harrastuskalapüügi andmed ja andmete nimistu, kui nimetatud andmete esitamise vajadus tuleneb kalavarude seisundist või püügivahendi mõjust või nende esitamise kohustus tuleneb ELi õigusaktist.“;

39) paragrahvi 61 lõikes 3 asendatakse sõnad „kutselisel kalapüügil ja kalastuskaardi alusel toimuval harrastuskalapüügil“ sõnaga „kalapüügil“;

40) paragrahvi 61 täiendatakse lõikega 31 järgmises sõnastuses:

„(31) Kutselisel kalapüügil merel esitatakse asjakohased andmed nõukogu määruse (EÜ) nr 1224/2009 artikli 14 lõikes 8 sätetatud juhul.“;

41) paragrahvi 61 lõiked 4 ja 8 tunnistatakse kehtetuks;

42) paragrahvi 61 lõige 5 muudetakse ja sõnastatakse järgmiselt:

„(5) Kala ja veetaime esmakokkuostja esitab andmed kala esmakokkuostu kohta nõukogu määruse (EÜ) nr 1224/2009 artikli 62 kohaselt.“;

43) paragrahvi 61 lõikes 7 asendatakse tekstiosa „66–68“ tekstiosaga „66 ja 68“;

44) paragrahvi 61 lõikes 9 asendatakse tekstiosa „1 ja 3–7“ tekstiosaga „1, 3, 31 ja 5–7“;

45) paragrahvi 61 lõikes 15 asendatakse tekstiosa „1 ja 3–8“ tekstiosaga „1, 3, 31 ja 5–7“;

46) paragrahvi 61 lõikes 16 asendatakse tekstiosa „404/2011 artikli 49 lõikes 3“ tekstiosaga „x/2025 artikli 34 lõike 2 punktis b“;

47) paragrahvi 611 tekst muudetakse ja sõnastatakse järgmiselt:

„(1) Kala kaalutakse lossimisel nõukogu määruse (EÜ) nr 1224/2009 kohaselt.

(2) Kala võib kaaluda kalalaeva kapten, kutselise kalapüügi loa omanik või loale kantud kalur.

(3) Käesoleva paragrahvi lõikes 2 nimetamata isik võib kaaluda kala juhul, kui Keskkonnaamet on andnud temale kaalumiseks heakskiidu.

(4) Kala kaalumisel kasutatakse mõõteseaduse kohaselt taadeldud või kalibreeritud kaalu.

(5) Valdkonna eest vastutav minister võib lubada kaaluda kala nõukogu määruse (EÜ) nr 1224/2009 artikli 60 lõikes 3 sätestatud alusel ja korras.

(6) Valdkonna eest vastutav minister võib määrusega kehtestada nõuded kala kaalumisele, kaaludele, kaalumisega seotud rajatistele ja süsteemidele ning kala kaalumise ja liigilise koosseisu määramise metoodika.“;

48) paragrahvis 64 asendatakse arv „45“ arvuga „44“;

49) paragrahvi 65 lõiget 1 täiendatakse punktiga 3 järgmises sõnastuses:

„3) suunata kalalaeva sadamasse, kui see on vajalik käesoleva seaduse § 71 lõikes 1 nimetatud korrarikkumise väljaselgitamiseks ja tõrjumiseks ning kõrvaldamiseks.“;

50) paragrahvi 65 täiendatakse lõigetega 6–12 järgmises sõnastuses:

„(6) Keskkonnaamet võib läbi vaadata isiku, sealhulgas isiku riided, riietes oleva või kehal kantava asja, kui on alust arvata, et isik kannab endaga kaasas asja, mille võib võtta hoiule või konfiskeerida.

(7) Kui käesoleva seaduse §-s 64 sätestatud riikliku järelevalve erimeetmete kohaldamisega ei ole võimalik või on oluliselt raskendatud teostada järelevalvet käesoleva seaduse § 10 lõigetes 6 ja 8 sätestatud nõuete täitmise üle, kuid see on vajalik olulise või kõrgendatud ohu väljaselgitamiseks ja tõrjumiseks ning korrarikkumise kõrvaldamiseks, võib Keskkonnaamet riikliku järelevalve erimeetmena teha kontrolltehingu. Kontrolltehingu tegemise otsustab Keskkonnaameti peadirektor või tema volitatud ametiisik.

(8) Kontrolltehing on tsiviilõigusliku müügilepingu või muu võlaõigusliku tehingu tunnustega toiming, mille tegemise eesmärk on kontrollida õigusaktiga kehtestatud nõuetest kinnipidamist.

(9) Kontrolltehingu sooritamisel võib seda tegev ametiisik varjata selle isiku, kelle suhtes kontrolltehing tehakse, ja teiste isikute eest tehingu tegemise eesmärki. Kontrolltehingut tegev ametiisik ei pea ennast tehingu tegemisel esitlema ega kandma vormiriietust, samuti ei pea ametiisik esitama ametitunnistust enne, kui kontrolltehingu tegemise eesmärk on saavutatud. Kui kontrolltehingut sooritatakse sidevahendite abil, võib Keskkonnaameti ametiisik kasutada sellist kasutajatunnust, mis ei ole seostatav tema ametiülesannete täitmisega.

(10) Keskkonnaamet teavitab isikut, kelle suhtes tehti kontrolltehing, viivitamata pärast kontrolltehingu tegemise eesmärgi saavutamist sellest, et tema suhtes kohaldati kontrolltehingut. Keskkonnaamet võib kirjaliku põhjendatud otsusega lükata isiku, kelle suhtes tehti kontrolltehing, teavitamise edasi, kui see on vältimatult vajalik sama isiku tegevusega seotud järelevalve jätkamiseks või teiste isikute poolt niisuguste tehingute tegemisele esitatud nõuete järgimise kontrollimiseks. Selle isiku, kelle suhtes kontrolltehing tehti, teavitamist ei või edasi lükata rohkem kui kolm kuud alates tehingu tegemise päevast.

(11) Kontrolltehingu tegemine protokollitakse korrakaitseseaduse §-s 12 sätestatud korras.

(12) Kontrolltehingu käigus teostatud tehing on tühine.“;

51) paragrahv 69 muudetakse ja sõnastatakse järgmiselt:

„**§ 69. Asukoha jälgimine ja kalapüügi seirekeskus**

(1) Merel kalapüügiks kasutatav kalalaev ning Peipsi, Lämmi- ja Pihkva järvel kalapüügiks kasutatav mootoriga kalalaev peab olema varustatud nõukogu määruse (EÜ) nr 1224/2009 artiklis 9 sätestatud laevaseireseadmega.

(2) Valdkonna eest vastutav minister võib määrusega kehtestada käesoleva paragrahvi lõikes 1 nimetatud laevaseireseadme tehnilised nõuded, seadme kaudu edastatavad andmed ning andmete esitamise korra.

(3) Valdkonna eest vastutav minister võib määrusega kehtestada nõude varustada merel ning Peipsi, Lämmi- ja Pihkva järvel kalapüügiks kasutatavad mootoriga sõidukid asukoha jälgimise seadmega.

(4) Valdkonna eest vastutav minister võib määrusega kehtestada käesoleva paragrahvi lõikes 3 nimetatud asukoha jälgimise seadme tehnilised nõuded, seadme kaudu edastatavad andmed ning andmete esitamise korra.

(5) Nõukogu määruse (EÜ) nr 1224/2009 artiklis 9a nimetatud Eesti kalapüügi seirekeskus asub Keskkonnaametis.

(6) Nõukogu määruse (EÜ) nr 1224/2009 artiklis 109 nimetatud ülesannet täidab Keskkonnaamet.“;

52) paragrahv 70 tunnistatakse kehtetuks;

53) paragrahvi 71 lõige 1 muudetakse ja sõnastatakse järgmiselt:

„1) merel nõukogu määruse (EÜ) nr 1224/2009 artikli 90 lõigetes 2 ja 3 nimetatud tõsiseid rikkumisi;

2) muul kui käesoleva lõike punktis 1 nimetatud veealal nõukogu määruse (EÜ) nr 1224/2009 artikli 90 lõike 2 punktides a, c, d ja k ning sama artikli lõikes 3 punktis g nimetatud tõsiseid rikkumisi;

3) kaaspüügi tingimuste rikkumist või alamõõdulise kala püüki;

4) keelatud püügiviiside või -vahendite kasutamist;

5) kala ja veetaime päritolu tõendamisega seotud andmete või dokumentide esitamata jätmist, puudumist, võltsimist või võltsitud dokumendi või valeandmete esitamist;

6) loale kantud püügivõimaluse või lubatud aastasaagi ületamist;

7) püügivahendite silmasuuruse kohta esitatavate nõuete rikkumist;

8) kalapüüki keelupiirkonnas;

9) keelu all oleva kalavaru sihtpüüki.“;

54) paragrahvi 71 lõiget 2 täiendatakse punktiga 8 järgmises sõnastuses:

„8) merel nõukogu määruse (EÜ) nr 1224/2009 artikli 90 lõike 3 punktis h nimetatud tõsist rikkumist.“;

55) paragrahvi 72 tekst muudetakse ja sõnastatakse järgmiselt:

„(1) Keskkonnaamet määrab kalalaevatunnistuse omanikule, kalalaeva kaptenile ja kalurile käesoleva seaduse § 71 lõike 1 punktis 1 nimetatud kalapüüginõuete tõsise rikkumise eest punktid nõukogu määruse (EÜ) nr 1224/2009 artiklis 92 sätestatu kohaselt.

(2) Käesoleva paragrahvi lõikes 1 nimetatud punktid kaotavad kehtivuse nõukogu määruse (EÜ) nr 1224/2009 artikli 92 lõikes 8 nimetatud tähtaja möödumisel.

(3) Keskkonnaamet võib komisjoni delegeeritud määruse nr x/2025 artikli 38 kohaselt kustutada käesoleva paragrahvi lõikes 1 nimetatud punktid enne sama paragrahvi lõikes 2 viidatud tähtaja möödumist.“;

56) paragrahvi 73 lõige 7 muudetakse ja sõnastatakse järgmiselt:

„(7) Keskkonnaamet teeb kala- ja veetaimevarule tekitatud kahju hüvitamise sissenõudmise otsuse. Nimetatud otsus on haldusakt avalik-õigusliku rahalise kohustuse täitmiseks täitemenetluse seadustiku § 2 lõike 1 punkti 21 tähenduses.“;

57) paragrahvi 74 täiendatakse lõikega 3 järgmises sõnastuses:

„(3) Käesolevas paragrahvis sätestatud väärteo katse on karistatav.“;

58) paragrahvi 75 pealkirjast jäetakse välja sõnad „kalalaevatunnistuseta ja“;

59) paragrahvi 75 lõikest 2 jäetakse välja sõnad „või kalapüügi eest merel kalalaevatunnistuseta laevaga“;

60) paragrahvi 76 pealkirjas ja lõikes 1 asendatakse sõnad „GPS- ja muu satelliitjälgimissüsteemi“ sõnadega „Asukoha jälgimise süsteemi“;

61) paragrahvi 77 pealkirjas ja lõikes 2 asendatakse sõna „korra“ sõnaga „nõuete“;

62) paragrahvi 77 täiendatakse lõikega 11 järgmises sõnastuses:

„(11) Harrastuskalapüügi andmete esitamise nõuete rikkumise eest –  
karistatakse rahatrahviga kuni 100 trahviühikut.“;

63) paragrahv 78 tunnistatakse kehtetuks;

64) paragrahvi 86 pealkirja ja lõiget 1 täiendatakse pärast sõna „lossimise“ tekstiosaga „, kaalumise“;

65) seadust täiendatakse §-ga 881 järgmises sõnastuses:

„**§** **881. Ühise kalanduspoliitika normide tõsised rikkumised**

(1) Nõukogu määruse (EÜ) nr 1224/2009 artikli 90 lõigetes 2 ja 3 nimetatud tõsise rikkumise toimepanemise eest –

karistatakse rahatrahviga kuni 50 000 eurot või kui sellega on tekkinud kahju kalavarule, siis kuni viiekordses väärteo tulemusel teenitud kasule või ära hoitud kahjule vastavas summas.

(2) Sama teo eest, kui see on toime pandud vähemalt teist korda kolme aasta jooksul –

karistatakse rahatrahviga kuni 100 000 eurot või kui sellega on tekkinud kahju kalavarule, siis kahe- kuni kaheksakordses väärteo tulemusel teenitud kasule või ära hoitud kahjule vastavas summas.

(3) Käesoleva paragrahvi lõikes 1 sätestatud teo eest, kui selle on toime pannud juriidiline isik, – karistatakse rahatrahviga kuni 400 000 eurot või kui sellega on tekkinud kahju kalavarule, siis kuni viiekordses väärteo tulemusel teenitud kasule või ära hoitud kahjule vastavas summas.

(4) Käesoleva paragrahvi lõikes 2 sätestatud teo eest, kui selle on toime pannud juriidiline isik, – karistatakse rahatrahviga kuni 800 000 eurot või kui sellega on tekkinud kahju kalavarule, siis kahe- kuni kaheksakordses väärteo tulemusel teenitud kasule või ära hoitud kahjule vastavas summas.

(5) Käesolevas paragrahvis nimetatud väärteo tulemusel teenitud kasule või ära hoitud kahjule vastava summa määramise aluseks võetakse käesoleva seaduse § 15 lõigetes 4 ja 5 nimetatud kala esmakokkuostu hind.“;

66) paragrahvi 89 lõikes 2 asendatakse tekstiosa „ja 85“ tekstiosaga „, 85 ja 881“;

67) paragrahvi 89 lõikes 3 asendatakse tekstiosa „ja 88“ tekstiosaga „, 88 ja 881“;

68) paragrahvi 90 lõiked 1, 2, 4 ja 5 tunnistatakse kehtetuks;

69) paragrahvi 90 täiendatakse lõigetega 6–10 järgmises sõnastuses:

„(6) Käesoleva seaduse § 69 lõiget 1 kohaldatakse merel kuni 12 meetri pikkusele kalalaevale alates 2028. aasta 10. jaanuarist.

(7) Käesoleva seaduse § 69 lõiget 1 kohaldatakse merel alla 9 meetri pikkusele kalalaevale nõukogu määruse (EÜ) nr 1224/2009 artikli 9 lõikes 4 sätestatu kohaselt alates 2030. aasta 1. jaanuarist.

(8) Käesoleva seaduse § 73 alusel enne 2026. aasta 10. jaanuari algatatud tsiviilkohtumenetlus kala- ja veetaimevarule tekitatud kahju hüvitise sissenõudmiseks viiakse lõpuni seni kehtinud alustel ja korras.

(9) Käesoleva seaduse § 881 lõikes 2 nimetatud väärteo korduvuse arvestamisel ei võeta arvesse enne 2026. aasta 10. jaanuari toime pandud väärtegusid.

(10) Enne 2026. aasta 10. jaanuari välja antud kaluri kalapüügiluba kehtib selles märgitud kehtivusaja lõpuni.“.

**§ 2. Karistusregistri seaduse muutmine**

Karistusregistri seaduses tehakse järgmised muudatused:

1) paragrahvi 5 lõiget 2 täiendatakse punktiga 9 järgmises sõnastuses:

„9) käesoleva seaduse § 20 lõike 1 punktis 20 nimetatud väärteo korduvuse arvestamisel.“;

2) paragrahvi 20 lõiget 1 täiendatakse punktiga 20 järgmises sõnastuses:

„20) Keskkonnaametil kalapüügiseaduse § 881 sätestatud väärteo tunnuste ilmnemisel väärteomenetluse läbiviimise eesmärgil.“;

3) paragrahvi 23 lõigetes 2 ja 6 asendatakse tekstiosa „3–11 ja 13“ tekstiosaga „3–11, 13 ja 20“.

**§ 3. Kalandusturu korraldamise seaduse muutmine**

Kalandusturu korraldamise seaduses tehakse järgmised muudatused:

1) paragrahvi 2 lõiget 1 täiendatakse punktiga 31 järgmises sõnastuses:

„31) nõukogu määruses (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1–50), sätestatud kalapüügi- ja vesiviljelustoodete partii jälgitavuse nõuded;“;

2) seaduse 2. peatüki pealkirja täiendatakse pärast sõna „turustusnormid“ tekstiosaga „ning kalapüügi- ja vesiviljelustoodete partii jälgitavuse nõuded“;

3) seadust täiendatakse §-ga 101 järgmises sõnastuses:

„**101.** **Kalapüügi- ja vesiviljelustoodete partii jälgitavuse nõuded**

(1) Kalapüügi- ja vesiviljelustoodete partii peab olema jälgitav nõukogu määruse (EÜ) nr 1224/2009 artikli 58 kohaselt.

(2) Nõukogu määruse (EÜ) nr 1224/2009 artiklis 58 sätestatud nõudeid ei kohaldata sama artikli lõikes 8 sätestatud juhul.“;

4) paragrahvi 11 lõikest 3 jäetakse välja tekstiosa „, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1–50),“;

5) seadust täiendatakse §-ga 761 järgmises sõnastuses:

„**§ 761. Kalapüügi- ja vesiviljelustoodete partii jälgitavuse nõuete rikkumine**

(1) Kalapüügi- ja vesiviljelustoodete partii jälgitavuse nõuete rikkumise eest –

karistatakse rahatrahviga kuni 100 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 3200 eurot.“.

**§ 4. Seaduse jõustumine**

(1) Käesolev seadus jõustub 2026. aasta 10. jaanuaril.

(2) Käesoleva seaduse § 1 punkt 7 jõustub 2028. aasta 10. jaanuaril.

Lauri Hussar

Riigikogu esimees

Tallinn, ….. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_